2018 నుంచి ఆర్థిక సంవత్సరం జనవరి నుంచి డిసెంబర్ వరకూ?మార్పుకు కేంద్రం కసరత్తున్యూఢిల్లీ, జూన్ 26 (ఆంధ్రజ్యోతి): దేశ ఆర్థిక సంవత్సరం మారబోతోందా..? పార్లమెంట్లో బడ్జెట్ ప్రవేశపెడుతున్న నెల మారుతోందా..? 150 ఏళ్ల సంప్రదాయానికి నరేంద్ర మోదీ సర్కార్ స్వస్తి చెప్పనుందా...? ఈ ప్రశ్నలకు కేంద్ర ప్రభుత్వ అత్యున్నత వర్గాలు అవుననే సమాధానాలిస్తున్నాయి. ప్రస్తుతం ఏప్రిల్ 1 నుంచి మార్చి 31 వరకూ ఆర్థిక సంవత్సరంగా పరిగణిస్తున్నారు. దాన్ని సాధారణ కేలండర్ ప్రకారం.. అంటే జనవరి 1 నుంచి డిసెంబరు 31వ తేదీకి మార్చడానికి ప్రభుత్వం కసరత్తు చేస్తోంది. అలాగే ప్రతి ఏటా ఫిబ్రవరి చివరి వారంలో ప్రవేశపెట్టే బడ్జెట్ను ముందుగానే నవంబర్లో ప్రవేశపెట్టాలని యోచిస్తున్నట్టు సమాచారం. ప్రధాని మోదీ సూచన మేరకు కేంద్ర ఆర్థిక శాఖ సన్నాహాలు చేస్తోంది. అన్ని అనుకున్నట్లు జరిగితే 2018 నుంచి ఆర్థిక సంవత్సరం మారే అవకాశం ఉంది. కాగా ఫిబ్రవరి చివరి వారంలో ప్రవేశపెట్టే బడ్జెట్ను ఈ ఏడాది ముందుగానే ఫిబ్రవరి మొదటి వారంలో ప్రవేశపెట్టిన సంగతి తెలిసిందే. తాజాగా ప్రభుత్వం ఆర్థిక సంవత్సరాన్ని మార్చాలని భావిస్తుండటంతో నవంబరులోనే బడ్జెట్ను ప్రవేశపెట్టే అవకాశాలు కనిపిస్తున్నాయి. ఈ అంశంపై కేంద్రం తుది నిర్ణయం తీసుకుంటే ఈ ఏడాది నవంబరులోనే ఆర్థిక శాఖ మంత్రి బడ్జెట్ను ప్రవేశపెట్టనున్నారు. ఆర్థిక సంవత్సరాన్ని మార్చాలని మోదీ భావించిన తర్వాత కేంద్ర ఆర్థిక శాఖ దీనిపై అధ్యయనం చేయడానికి అత్యున్నత కమిటీని నియమించింది. ఆ కమిటీ గత డిసెంబరులో కేంద్ర ప్రభుత్వానికి నివేదిక అందజేసింది. ఆ నివేదిక ఆధారంగా ఆర్థిక శాఖ నీతి ఆయోగ్ అభిప్రాయాన్ని కోరగా గ్రీన్ సిగ్నల్ ఇచ్చినట్లు సమాచారం. గతంలో ఆర్థిక శాఖ పార్లమెంటరీ స్టాండింగ్ కమిటీ కూడా ఆర్థిక సంవత్సరాన్ని మార్చాలని ప్రతిపాదించింది. ఆర్థిక సంవత్సరం మార్పు వల్ల చాలా ప్రయోజనాలు ఉంటాయని ప్రభుత్వం భావిస్తోంది.
2018 nunchi aardhika samvatsaram janavari nunchi dissember varakuu?maarpuku kendram kasarattunyudilli, joon 26 (aandhrajyoti): desha aardhika samvatsaram marabotonda..? paarlamentlo budget pravesapedutunna nela marutonda..? 150 ella sampradaayaaniki narendra modii sarkar swasti cheppanunda...? ee prasnalaku kendra prabhutva atyunnata vargaalu avunane samaadhaanaalistunnaayi. prastutam epril 1 nunchi marchi 31 varakuu aardhika samvatsaramgaa pariganistunnaaru. daanni saadhaarana calander prakaaram.. ante janavari 1 nunchi disembaru 31va teedeeki maarchadaaniki prabhutvam kasarattu chestondi. alaage prati eta fibravari chivari vaaramlo pravesapette badjetnu mundugaane navambarlo pravesapettaalani yochistunnattu samacharam. pradhaani modii suuchana meraku kendra aardhika saakha sannaahaalu chestondi. anni anukunnatlu jarigithe 2018 nunchi aardhika samvatsaram mare avakaasam undi. kaga fibravari chivari vaaramlo pravesapette badjetnu ee edaadi mundugaane fibravari modati vaaramlo pravesapettina sangati telisinde. taajaagaa prabhutvam aardhika samvatsaraanni maarchaalani bhaavistundatamto navambarulone badjetnu pravesapette avakaasaalu kanipistunnaayi. ee amsampai kendram tudi nirnayam teesukunte ee edaadi navambarulone aardhika saakha mantri badjetnu pravesapettanunnaaru. aardhika samvatsaraanni maarchaalani modii bhaavinchina tarvaata kendra aardhika saakha deenipai adhyayanam cheyadaaniki atyunnata kamiteeni niyaminchindi. aa commity gatha decemberulo kendra prabhutvaaniki nivedika andajesindi. aa nivedika aadhaaramgaa aardhika saakha neethi aayog abhipraayaanni koraga green signal ichinatlu samacharam. gatamlo aardhika saakha parlamentary standing commity kuudaa aardhika samvatsaraanni maarchaalani pratipaadinchindi. aardhika samvatsaram maarpu valla chala prayojanaalu untaayani prabhutvam bhaavistondi.